gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3384, del 01-12-1998 (1998/10594)

ACORD de 27 d'octubre de 1998, del Govern Valencià, pel qual s'autoritza la inclusió de dos projectes d'inversió, un en l'annex d'inversions del programa 453.10, Museus i Belles Arts, denominat Ampliació i Reforma de Museus, i un altre en el programa 455.10, Promoció Cultural, denominat Ampliació i Reforma Centres Culturals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3384

Data del DOGV
:   01-12-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/10400


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 27 d'octubre de 1998, del Govern Valencià, pel qual s'autoritza la inclusió de dos projectes d'inversió, un en l'annex d'inversions del programa 453.10, Museus i Belles Arts, denominat Ampliació i Reforma de Museus, i un altre en el programa 455.10, Promoció Cultural, denominat Ampliació i Reforma Centres Culturals. [1998/Q10391]
  
El Govern Valencià, en la reunió del dia 27 d'octubre de 1998, adoptà l'acord següent:
  
La Conselleria de Cultura, Educació i Ciència ha proposat determinat ajustament en l'annex d'inversions reals que comporta d'una banda l'habilitació d'un nou projecte d'inversió Ampliació i Reforma de Museus en el programa pressupostari 453.10, Museus i Belles Arts, per a afrontar compromisos d'exercicis anteriors així com una reparació que s'ha de realitzar en el Museu de Belles Arts i l'adaptació a una petita escola didàctica, i d'altra banda l'habilitació d'un projecte denominat Ampliació i Reforma Centres Culturals, en el programa 455.10, Promoció Cultural, per a afrontar compromisos que també deriven de l'exercici anterior així com la liquidació provisional de l'obra del Centre de Creació Coreogràfica de Burjassot.
  
En aquest sentit, en virtut del que disposen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià,
  
ACORDA
  
1. Autoritzar la inclusió dels següents projectes d'inversió en els annexos d'inversions reals dels programes que es detallen:
  
Programa Projecte
  
453.10, Museus i Belles Arts Ampliació i Reforma
  
 de Museus
  
455.10, Promoció Cultural Ampliació i Reforma
  
 de Centres Culturals
  
València, 27 d'octubre de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3391, del 11-12-1998 (1998/9638)

Recurs contenciós administratiu número 2136/1997. Notificació i citació a comparèixer.
--------------------------------------------------------------------------------------

### Dades del document

Número de DOGV
:   3391

Data del DOGV
:   11-12-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/9638


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 2136/1997. Notificació i citació a comparèixer. [1998/S9638]
  
El secretari general de la Conselleria d'Economia, Hisenda i Administració Pública, fa saber:
  
Que el senyor Francisco Baños Burgos, ha interposat recurs contenciós administratiu número 02/2136/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 30 d'agost de 1996, de la Direcció General per a la Modernització de les Administracions Públiques, per la qual es modifica la classificació del lloc de treball.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat, i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, per mitjà d'escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3347, del 08-10-1998 (1998/8309)

Informació pública de l'alternativa tècnica de programa i projectes de planejament de la Unitat d'Execució A de Callosa de Segura.
----------------------------------------------------------------------------------------------------------------------------------

### Dades del document

Número de DOGV
:   3347

Data del DOGV
:   08-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8309


Organisme emissor
:   Agrupació d'Interés Urbanístic Saturnino Rodriguez Gomez i Jose Grau Salinas

Tipus de document
:   Anunci

Informació pública de l'alternativa tècnica de programa i projectes de planejament de la Unitat d'Execució A de Callosa de Segura. [1998/M8309]
  
L'Agrupació d'Interés Urbanístic, representada pels senyors Saturnino Rodríguez Gómez i José Grau Salinas, va presentar el 8 de juliol de 1998 l'alternativa tècnica de programa i els projectes de planejament de la Unitat d'Execució A de Callosa de Segura, una còpia de la qual es troba dipositada en el Registre Municipal de l'Ajuntament d'aquesta ciutat.
  
Als efectes que disposen els articles 46.3 i 48 de la Llei Reguladora de l'Activitat Urbanística, aquesta alternativa i aquests projectes podran ser examinats en l'Ajuntament durant el termini de 20 dies, a comptar des del dia de la publicació del corresponent anunci en el Diari Oficial de la Generalitat Valenciana, i es podran formular davant l'Ajuntament tant al·legacions com alternatives tècniques, així com proposicions juridicoeconòmiques.
Diari Oficial de la Generalitat Valenciana


Sumari del DOGV 3200, del 10-03-1998 (1998/1394)

Recurs contenciós administratiu número 02/0465/1997.
----------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/1394


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0465/1997. [1998/Q1394]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que el senyor Francisco Mengual Cerveró i 29 més han interposat un recurs contenciós administratiu, amb el número 02/0465/1997, contra la Resolució de 30 de desembre de 1996, del director general de Personal, per la qual es desestima el recurs ordinari contra la desestimació, per silenci administratiu, de la sol·licitud de 18 de juliol de 1995, sobre l'Acord de 27 de juny de 1985, d'integració en llocs de docents com a resultat de pertànyer a l'11.ª promoció.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3248, del 22-05-1998 (1998/3475)

Informació pública de l'alternativa tècnica del Programa per al Desenvolupament de l'Actuació Integrada del Sector G-2 Montepinar II Fase.
------------------------------------------------------------------------------------------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3475


Organisme emissor
:   Ajuntament d'Orihuela

Tipus de document
:   Anunci

Informació pública de l'alternativa tècnica del Programa per al Desenvolupament de l'Actuació Integrada del Sector G-2 Montepinar II Fase. [1998/M3475]
  
L'Agrupació d'Interés Urbanístic Montepinar II Fase, d'aquest terme municipal, ha presentat en l'Ajuntament l'alternativa tècnica del Programa per al Desenvolupament de l'Actuació Integrada del Sector G-2 Montepinar II Fase d'aquest terme municipal.
  
L'alternativa tècnica formulada comprén pla parcial, projecte d'homologació, projecte d'urbanització i estudi d'impacte ambiental.
  
De conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptats a partir del següent a la publicació del present anunci.
  
Durant la informació pública la documentació tècnica presentada estarà exposada en el Departament d'Urbanisme de l'Ajuntament i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública, excepte acordar-se la pròrroga de 20 dies addicionals, en els casos legalment disposats, s'hi podran presentar les propostes juridicoeconòmiques.
  
Així mateix se significa que el present anunci es publica igualment als efectes que disposa l'article 59.4 de la Llei de Règim Jurídic de l'Administració Pública i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 3401, del 28-12-1998 (1998/11062)

Informació pública de la redacció d'un projecte de modificació de les Normes Subsidiàries de Planejament de Real de Montroi i la suspensió de llicències de parcel·lació i edificació de terrenys en tot l'àmbit del sòl no urbanitzable.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3401

Data del DOGV
:   28-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11028


Organisme emissor
:   Ajuntament de Real

Tipus de document
:   Anunci

Informació pública de la redacció d'un projecte de modificació de les Normes Subsidiàries de Planejament de Real de Montroi i la suspensió de llicències de parcel·lació i edificació de terrenys en tot l'àmbit del sòl no urbanitzable. [1998/M11095]
  
El Ple de l'Ajuntament, en sessió de data 24 de novembre de 1998, va adoptar entre altres el següent acord:
  
Primer
  
Encarregar al senyor Juan Ribes (Inicias, SL), la redacció d'un projecte de modificació de les Normes Subsidiàries de Planejament de Real de Montroi amb la finalitat d'ordenar el sòl no urbanitzable per a permetre l'establiment de nuclis de segona residència.
  
Segon
  
Procedir a declarar la suspensió de llicències de parcel·lació i edificació de terrenys i d'aquells usos que puguen ser incompatibles per a la modificació en tot l'àmbit del sòl no urbanitzable durant un any a partir de la publicació del present acord.
  
Tercer
  
Publicar el present acord en el Diari Oficial de la Generalitat Valenciana i en un periòdic dels de major difusió de la província de València.
Diari Oficial de la Generalitat Valenciana


Sumari del DOGV 3385, del 02-12-1998 (1998/9547)

RESOLUCIÓ de 19 d'octubre de 1998, de la Universitat de València, per la qual es nomena, en virtut de concurs, la senyora Josefina Veglison Elías de Molins, professora titular d'universitat de l'àrea de coneixement d'Estudis Àrabs i Islàmics.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/9547


Organisme emissor
:   Universitat de València

Tipus de document
:   Resolució

RESOLUCIÓ de 19 d'octubre de 1998, de la Universitat de València, per la qual es nomena, en virtut de concurs, la senyora Josefina Veglison Elías de Molins, professora titular d'universitat de l'àrea de coneixement d'Estudis Àrabs i Islàmics. [1998/M9547]
  
D'acord amb la proposta formulada per la comissió constituïda, per jutjar el concurs convocat per la Resolució de la Universitat de València de 5 de febrer de 1998 (BOE de 21 de febrer de 1998) per a la provisió de la plaça de professor titular d'universitat (concurs número 36/1998) i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar la senyora Josefina Veglison Elías de Molins, professora titular d'universitat en l'àrea de coneixement d'Estudis Àrabs i Islàmics, adscrita al Departament Filologia Catalana.
  
València, 19 d'octubre de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3283, del 10-07-1998 (1998/5188)

Recurs contenciós administratiu número 1123/97.
-----------------------------------------------

### Dades del document

Número de DOGV
:   3283

Data del DOGV
:   10-07-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/5188


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 1123/97. [1998/A5188]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Pilar Mateo Esteban ha interposat un recurs contenciós administratiu amb el número 1123/97, contra la Resolució de 26 de desembre de 1996, del director general per a la Modernització de les Administracions Públiques, Conselleria de Presidència, sobre la modificació del lloc de treball de la recurrent.
  
Cosa que es fa pública als efectes preceptuats en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3402, del 29-12-1998 (1998/10748)

Recurs contenciós administratiu número 02/0109/1998.
----------------------------------------------------

### Dades del document

Número de DOGV
:   3402

Data del DOGV
:   29-12-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/10811


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0109/1998. [1998/Q10629]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Carlos Vicente Borrás Palle i el senyor Carlos García García han interposat un recurs contenciós administratiu, amb el número 02/0109/1998, contra la Resolució de 20 de novembre de 1997, del director general de Recursos Humans, de la Conselleria de Sanitat, notificació de 24 de novembre de 1997, per la qual es desestima el recurs interposat contra la publicació del Diari Oficial de la Generalitat Valenciana número 2.086, de 16 d'agost de 1993, sobre la publicació dels resultats de la fase de concurs de vacants de metges de medicina general.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3372, del 13-11-1998 (1998/9697)

Informació pública de l'expedient de revisió del Pla General d'Ordenació Urbana.
--------------------------------------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9697


Organisme emissor
:   Ajuntament de Godella

Tipus de document
:   Anunci

Informació pública de l'expedient de revisió del Pla General d'Ordenació Urbana. [1998/M9697]
  
El Ple de l'Ajuntament de Godella va acordar, en sessió celebrada el dia 16 d'octubre de 1998, sotmetre a informació pública per termini d'un mes, l'expedient de la revisió del Pla General d'Ordenació Urbana de Godella, d'acord amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'expedient esmentat podrà consultar-se a les dependències de la biblioteca municipal, situades al número 44 de l'avinguda de Joan Peset, de 10.00 a 14.00 hores, i de 16.00 a 20.00 hores, de dilluns a divendres, on es troba una còpia diligenciada del dit document.
Diari Oficial de la Generalitat Valenciana


Sumari del DOGV 3241, del 13-05-1998 (1998/2993)

Recurs número 02/0003709/1997. Citació a comparéixer.
-----------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/2993


Organisme emissor
:   Conselleria de Sanitat

Tipus de document
:   Anunci

Recurs número 02/0003709/1997. Citació a comparéixer. [1998/C2993]
  
D'acord amb l'article 64 de la Llei Reguladora de la Jurisdicció Contenciosa Administrativa, modificada per l'article 7.1 de la Llei 10/92, de 30 d'abril, de Reforma Processal, i amb l'article 59 de la Llei de Règim Jurídic de les Administracions Públiques i del Procediment Administratiu Comú, se cita les persones interessades, que s'allisten en l'annex, perquè en el termini de nou dies puguen comparéixer davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana en el recurs número 02/0003709/1997, interposat per la senyora María del Carmen Macián Lázaro, contra la Resolució de 31 d'Octubre de 1997, de la Conselleria de Sanitat, per la qual se l'exclou de l'Hospital Clínic Universitari. També es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa de l'acte esmentat contra el qual s'ha recorregut.
Diari Oficial de la Generalitat Valenciana


Sumari del DOGV 3389, del 09-12-1998 (1998/9807)

Expedients sancionadors instruïts pel Servei Territorial de Transports de València. Notificació.
------------------------------------------------------------------------------------------------

### Dades del document

Número de DOGV
:   3389

Data del DOGV
:   09-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9807


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedients sancionadors instruïts pel Servei Territorial de Transports de València. Notificació. [1998/Q9807]
  
«De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa notificació pública de la resolució dels expedients sancionadors que s'indiquen, instruïts pel Servei Territorial de Transports de València, a les persones o entitats denunciades que a continuació es relacionen, ja que havent-se intentat la notificació en l'últim domicili conegut, aquesta no s'ha pogut practicar.
  
Els corresponents expedients consten en la Secció de Sancions del Servei Territorial de Transports de València, i els interessats podran interposar recurs ordinari en el termini d'un mes comptador des de la publicació d'aquest en el Diari Oficial de la Generalitat Valenciana.
  
Transcorregut aquest termini sense que s'haja fet ús del dret d'interposar recurs, es tindran per fermes les resolucions.
  
València, 30 de juliol de 1998.- L'instructor en cap del Servei Territorial de Transports de València: Manuel García Fons.»
  
València, 14 de setembre de 1998.- El secretari general: Antonio Rodríguez Barberá.
  
Conselleria d'Obres Públiques,
  
Urbanisme i Transports
Diari Oficial de la Generalitat Valenciana


Sumari del DOGV 3363, del 02-11-1998 (1998/8824)

Informació pública de l'aprovació definitiva de la modificació d'estudi de detall de la macroparcel·la número 10, sector oest de Mas Camarena.
----------------------------------------------------------------------------------------------------------------------------------------------

### Dades del document

Número de DOGV
:   3363

Data del DOGV
:   02-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8824


Organisme emissor
:   Ajuntament de Bétera

Tipus de document
:   Anunci

Informació pública de l'aprovació definitiva de la modificació d'estudi de detall de la macroparcel·la número 10, sector oest de Mas Camarena. [1998/M8824]
  
El Ple de l'Ajuntament, en sessió celebrada el dia 25 de setembre de 1998, ha adoptat l'acord sobre l'aprovació definitiva de la modificació d'estudi de detall de la macroparcel·la número 10, sector oest de Mas Camarena, a instància de la Cooperativa Comunidad de Propietarios Villas de Camarena fase III.
  
La qual cosa es fa pública en compliment del que disposa l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, significant que l'entrada en vigor de l'esmentat pla, en mancar de normes urbanístiques, es produeix des de la publicació del present anunci.
Diari Oficial de la Generalitat Valenciana


Sumari del DOGV 3378, del 23-11-1998 (1998/9543)

Informació pública de l'aprovació inicial del Projecte d'Urbanització del Polígon 3 del Pla Parcial Industrial Oest.
--------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9543


Organisme emissor
:   Ajuntament de Real de Gandia

Tipus de document
:   Anunci

Informació pública de l'aprovació inicial del Projecte d'Urbanització del Polígon 3 del Pla Parcial Industrial Oest. [1998/M9543]
  
Aprovat inicialment pel Ple de l'Ajuntament, en sessió ordinària celebrada el dia 30 de setembre de 1998, el Projecte d'Urbanització del Polígon 3 del Pla Parcial Industrial Oest, queda exposat al públic per termini de 15 dies hàbils comptats a partir del dia següent al de la seua inserció en el Diari Oficial de la Generalitat Valenciana; durant el dit termini els interessats podran examinar l'expedient a les oficines de la Secretaria Municipal i presentar les al·legacions que estimen convenients.
  
En el supòsit que no s'hi presenten al·legacions, l'aprovació inicial s'elevarà automàticament a definitiva.